LIETUVOS RESPUBLIKOS

MOKESČIŲ ADMINISTRAVIMO ĮSTATYMO 16 IR 27 STRAIPSNIŲ PAKEITIMO

Į S T A T Y M A S

2003 m. balandžio 3 d. Nr. IX-1466

Vilnius

(Žin., 1995, Nr. 61-1525; 1997, Nr. 66-1594; 1998, Nr. 68-1978; 2000, Nr. 61-1823; 2001, Nr. 62-2211; 2002, Nr. 33-1254, Nr. 65-2628, Nr. 123-5516)

1 straipsnis. 16 straipsnio 1 dalies 9 punkto pakeitimas

16 straipsnio 1 dalies 9 punkte vietoj žodžių „kvotėjų bei tardytojų“ įrašyti žodžius „ikiteisminio tyrimo pareigūnų“, vietoj žodžių „patikrinimus, revizijas“ įrašyti žodį „tyrimą“ ir šį punktą išdėstyti taip:

„9) pagal Finansinių nusikaltimų tyrimo tarnybos prie Lietuvos Respublikos vidaus reikalų ministerijos ikiteisminio tyrimo pareigūnų nutarimus atlieka mokesčių mokėtojų ūkinės finansinės veiklos tyrimą;“.

2 straipsnis. 27 straipsnio 2 dalies pakeitimas

27 straipsnio 2 dalyje vietoj žodžių „kvotėjas, tardytojas“ įrašyti žodžius „ikiteisminio tyrimo pareigūnas“ ir šią dalį išdėstyti taip:

„2. Mokesčio mokėtojo (mokestį išskaičiuojančio asmens) patikrinimas pas jį nuvykus negali trukti ilgiau kaip 90 dienų. Atsižvelgiant į patikrinimo sudėtingumą, tikrinamos veiklos pobūdį, tikrinimo mastą, šis terminas gali būti pratęstas centrinio mokesčio administratoriaus sprendimu iki vienerių metų. Tikrinimo termino eiga gali būti sustabdoma mokesčio administratoriui paprašius iš kitų valstybės institucijų bei užsienio valstybių institucijų ar kitų teritorinių valstybinių mokesčių inspekcijų papildomos informacijos, reikalingos patikrinimui baigti. Mokesčio mokėtojo (mokestį išskaičiuojančio asmens) patikrinimo metu, jeigu ikiteisminio tyrimo pareigūnas, prokuroras ar teismas paskiria šio asmens ūkinės-finansinės veiklos reviziją, patikrinimas ar jo dalis gali būti sustabdyta. Apie mokesčio administratoriaus pareigūno atvykimą gali būti žymima mokesčio mokėtojo (mokestį išskaičiuojančio asmens) žurnale ir pasirašoma mokesčio administratoriaus pareigūno.“

3 straipsnis. Įstatymo įsigaliojimas

Šis Įstatymas įsigalioja kartu su Lietuvos Respublikos baudžiamuoju kodeksu (Žin., 2000, Nr. 89-2741) ir Lietuvos Respublikos baudžiamojo proceso kodeksu (Žin., 2002, Nr. 37-1341).

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS	ROLANDAS PAKSAS

______________